Document ID: 31989R2156

ΚΑΝΟΝΙΣΜΟΣ ( ΕΟΚ ) αριθ . 2156/89 ΤΗΣ ΕΠΙΤΡΟΠΗΣ της 18ης Ιουλίου 1989 για την τροποποίηση του κανονισμού ( ΕΟΚ ) αριθ . 797/85 σχετικά με την προσαρμογή των ποσών που έχουν ορισθεί σε Ecu στο πλαίσιο της πολιτικής των γεωργικών διαρθρώσεων μετά από τον καθορισμό νέων τιμών συναλλάγματος που πρέπει να εφαρμοσθούν στο γεωργικό τομέα για το γερμανικό μάρκο και το ολλανδικό φιορίνι
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1636/87 ( 2 ), και ιδίως το άρθρο 9 παράγραφος 1,
Εκτιμώντας :
ότι το άρθρο 9 παράγραφος 1 του κανονισμού ( ΕΟΚ ) αριθ . 1676/85 προβλέπει ότι στην περίπτωση ανατίμησης μιας ή περισσοτέρων γεωργικών τιμών μετατροπής, τα ποσά που έχουν ορισθεί σε Ecu και δεν έχουν σχέση με τον καθορισμό των τιμών μπορούν να αυξηθούν - ότι πρέπει να προβλεφθεί αύξηση ορισμένων ποσών που προβλέπονται στον κανονισμό ( ΕΟΚ ) αριθ . 797/85 του Συμβουλίου ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1609/89 ( 4 ), ώστε να αποφευχθεί οποιαδήποτε μείωση σε εθνικό νόμισμα των εν λόγω ποσών -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Τα ποσά που αναφέρονται στον κανονισμό ( ΕΟΚ ) αριθ . 797/85 και απαριθμούνται στο παράρτημα τροποποιούνται σύμφωνα με τον τρόπο που αναφέρεται σχετικά .
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 18 Ιουλίου 1989.

Labels: 2
6